
EUROPOS PARLAMENTO TEISĖKŪROS REZOLIUCIJOS PROJEKTAS
dėl Tarybos sprendimo dėl Europos Sąjungos ir Ekvadoro Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Ekvadoro kompetentingų kovos su sunkiais nusikaltimais ir terorizmu institucijų bendradarbiavimo sudarymo
(10965/2025 – C10‑0219/2025 – 2025/0120(NLE))
(Pritarimas)
Europos Parlamentas,
–	atsižvelgdamas į Tarybos sprendimo projektą (10965/2025),
–	atsižvelgdamas į Europos Sąjungos ir Ekvadoro Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Ekvadoro kompetentingų kovos su sunkiais nusikaltimais ir terorizmu institucijų bendradarbiavimo projektą (10969/2025),
–	atsižvelgdamas į prašymą dėl pritarimo, kurį Taryba pateikė pagal Sutarties dėl Europos Sąjungos veikimo 16 straipsnio 2 dalį, 88 straipsnį, 218 straipsnio 6 dalies antros pastraipos a punkto v papunktį ir 218 straipsnio 7 dalį (C10‑0219/2025),
–	atsižvelgdamas į Darbo tvarkos taisyklių 107 straipsnio 1 ir 4 dalis ir 117 straipsnio 7 dalį,
–	atsižvelgdamas į Piliečių laisvių, teisingumo ir vidaus reikalų komiteto rekomendaciją (A10‑0000/2025),
1.	pritaria susitarimo sudarymui;
2.	paveda Pirmininkei perduoti Parlamento poziciją Tarybai, Komisijai ir valstybių narių bei Ekvadoro Respublikos vyriausybėms ir parlamentams.


[bookmark: _Toc219193121][bookmark: _Toc219281237]AIŠKINAMOJI DALIS
Tarptautinis organizuotas nusikalstamumas ir terorizmas yra būdingi tarpvalstybiniai reiškiniai. Nusikaltėlių tinklų veikla, susijusi su prekyba narkotikais, prekyba žmonėmis, ginklų kontrabanda ir pinigų plovimu dažnai yra vykdoma pasauliniu mastu, pasinaudojant teisinėmis ir jurisdikcinėmis spragomis siekiant išvengti susekimo ir baudžiamojo persekiojimo. Šiuo atžvilgiu ypatingas vaidmuo atitenka Lotynų Amerikai – pagrindiniam kokaino auginimo ir gamybos regionui. Dažnai Lotynų Amerikos uostai yra tolesnio gabenimo į Europos Sąjungą pradiniai taškai. Lotynų Amerika taip pat yra žmonių, kuriais prekiaujama seksualinio išnaudojimo ir, kiek mažesniu mastu, išnaudojimo darbe tikslais, ir neteisėtų migrantų, oru neteisėtai vežamų į ES, šaltinis.

Intensyvesnis Europolo ir Ekvadoro operatyvinis bendradarbiavimas ir dalijimasis atitinkama informacija būtų svarbūs veiksniai kovojant su sunkiais nusikaltimais daugelyje abipusiškai svarbių nusikalstamumo sričių ir užtikrinant didesnį visuomenių saugumą. Europolas ir Ekvadoras jau bendradarbiauja pagal 2023 m. spalio mėn. pasirašytą darbo tvarkos susitarimą. Taip pat į Europolą buvo deleguotas Ekvadoro ryšių palaikymo pareigūnas. Tačiau be galimybės dalintis asmens duomenimis tai nėra veiksminga priemonė kovojant su tarpvalstybiniais nusikaltėlių tinklais. Toks intensyvesnis Europolo ir Ekvadoro operatyvinis bendradarbiavimas ir dalijimasis atitinkama informacija yra svarbūs veiksniai kovojant su sunkiais nusikaltimais daugelyje abipusiškai svarbių nusikalstamumo sričių.

ES ir Ekvadoro susitarimas dėl Europolo ir Ekvadoro institucijų bendradarbiavimo suteiks mūsų teisėsaugos institucijoms esminį elementą ir galimybę dalintis asmens duomenimis, kurie yra itin svarbūs kovojant su nusikaltėliais. Taip pat šis susitarimas nustatys bendruosius duomenų apsaugos principus, asmens duomenų kategorijas, automatizuoto duomenų tvarkymo ir tolesnio asmens duomenų perdavimo taisykles. Be to, jame taip pat bus numatytos apsaugos priemonės, pavyzdžiui, teisė susipažinti su asmens duomenimis, teisė reikalauti juos ištaisyti, ištrinti ir apriboti. Europos duomenų apsaugos priežiūros pareigūnas teigiamai įvertino, kad susitarime yra numatytos tinkamos apsaugos priemonės, atsižvelgiant į privatumo ir asmenų pagrindinių teisių bei laisvių apsaugą. 

Europolo ir Ekvadoro kompetentingų institucijų bendradarbiavimas yra būtinas sprendžiant sunkius nusikaltimus ir terorizmo problemas. Palengvindama dalijimąsi žvalgybos informacija, stiprindama institucinius gebėjimus, suderindama teisines sistemas ir sudarydama sąlygas koordinuotoms operacijoms, ši partnerystė didina saugumą Europoje, Lotynų Amerikoje ir kituose regionuose. Toks bendradarbiavimas pabrėžia principą, kad kolektyviniai veiksmai globalizuotame pasaulyje yra ne tik naudingi, bet ir būtini taikai ir stabilumui palaikyti.

<FootprintIntro>Pranešėja, prisiimdama visą atsakomybę, pareiškia, kad į savo pranešimą neįtraukė informacijos, gautos iš interesų grupių atstovų, kuriems taikomas Tarpinstitucinis susitarimas dėl privalomo skaidrumo registro[footnoteRef:1], arba trečiųjų šalių valdžios institucijų, įskaitant jų diplomatines atstovybes ir ambasadas, atstovų, kurie turi būti įtraukti į šį priedą pagal Darbo tvarkos taisyklių I priedo 8 straipsnį.</FootprintIntro> [1:  2021 m. gegužės 20 d. Europos Parlamento, Europos Sąjungos Tarybos ir Europos Komisijos tarpinstitucinis susitarimas dėl privalomo skaidrumo registro (OL L 207, 2021 6 11, p. 1, ELI: http://data.europa.eu/eli/agree_interinstit/2021/611/oj).] 

